《九日》
宋代·蒲寿宬

芙蓉披靡秋水寒，吴姝越艳芳思单。
漫把黄花事佳节，黄花不入歌舞欢。
昔人戏马足强健，今我无酒空巑屼。
黄花无言不可诘，青山落日明归翰。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。